Diari Oficial de la Generalitat Valenciana


Sumari del DOGV 6545, del 17-06-2011 (2011/6967)

ORDRE 6/2011, de 6 de juny, de la Conselleria de Benestar Social, per la qual es crea el fitxer informatitzat amb dades de caràcter personal «Registre de concerts de servicis socials especialitzats».
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/06/06/6/dof/vci/html**

### Dades del document

Número de DOGV
:   6545

Data del DOGV
:   17-06-2011

Secció del DOGV
:   I. DISPOSICIONS GENERALS

Número del document
:   2011/6967


Data del document
:   06-06-2011

Organisme emissor
:   Conselleria de Benestar Social

Tipus de document
:   Ordre

Descriptors 

:   * Conselleria Benestar Social
    * administració regional
    * dades personals
    * base de dades
    * legislació

ORDRE 6/2011, de 6 de juny, de la Conselleria de Benestar Social, per la qual es crea el fitxer informatitzat amb dades de caràcter personal «Registre de concerts de servicis socials especialitzats». [2011/6967]  
Índex  
Preàmbul  
Article 1. Objecte  
Article 2. Organització del fitxer  
Article 3. Drets dels afectats  
Disposició final única. Entrada en vigor  
  
PREÀMBUL  
  
L'article 19 del Decret 51/1999, de 30 de març, del Consell, pel qual s'aprova el reglament que regula les normes a què han de sotmetre's els concerts que realitze l'administració de la Generalitat amb els centres d'iniciativa social de titularitat privada, disposa que «una vegada formalitzats els concerts s'inscriuran d'ofici en el corresponent Registre de Concerts de Servicis Socials Especialitzats, que serà mantingut i actualitzat per la direcció general competent en la matèria».  
  
En este ordre de coses, la Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que esta serà aplicable a les dades de caràcter personal registrats en suport físic que els faça susceptibles de tractament, i a tota modalitat d'ús posterior d'estes dades pels sectors públic i privat. L'article 20.1 de la mateixa llei orgànica disposa que la creació, modificació o supressió dels fitxers de les administracions públiques només podrà fer-se per mitjà d'una disposició general publicada en el Butlletí Oficial de l'Estat o diari oficial corresponent, i regula en el segon paràgraf les dades que han de contindre les disposicions de creació o modificació d'estos.  
  
El Decret 96/1998, de 6 de juliol, del Consell, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat, determina, en els seus articles 10 i següents, el procediment d'inscripció en este últim dels fitxers informatitzats de dades personals creats o gestionats pels distints òrgans o entitats de la Generalitat, i també la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.  
Per tot això, segons el que establix l'article 35 de la Llei 5/1983, de 30 de desembre, de Consell, complits els tràmits establits en l'article 12 del Decret 96/1998, de 6 de juliol, del Consell, i en virtut del que disposa l'article 18.f de la Llei 5/1983, de 30 de desembre, del Consell, conforme amb el Consell Jurídic Consultiu de la Comunitat Valenciana i oïdes les entitats més representatives del sector de les persones amb discapacitat,  
  
ORDENE  
  
Article 1. Objecte  
La present ordre té com a objecte la creació del fitxer informatitzat que s'indica en l'annex, de conformitat amb el que disposa l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
  
Article 2. Organització del fitxer  
L'òrgan titular responsable del fitxer adoptarà les mesures de gestió, tècniques i organitzatives que siguen necessàries per a assegurar la confidencialitat, seguretat i integritat de les dades, i també les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
  
Article 3. Drets dels afectats  
Els afectats del fitxer informatitzat que es referix l'annex d'esta ordre poden exercir el seu dret d'accés, rectificació i cancel·lació de dades, quan procedisca, davant l'òrgan que es concreta en la present ordre.  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la seua publicació en el Diari Oficial de la Comunitat Valenciana.  
  
València, 6 de juny de 2011  
  
La consellera de Benestar Social,  
ANGÉLICA SUCH RONDA  
  
  
ANNEX  
  
Denominació del fitxer: Registre de concerts de servicis socials especialitzats.  
  
Norma de creació: article 19 del Decret 51/1999, de 30 de març, del Consell, pel qual s'aprova el reglament que regula les normes a què ha de sotmetre's els concerts que ha de realitzar administració de la Generalitat amb els centres d'iniciativa social de titularitat privada.  
  
a) Finalitat del fitxer i els seus usos previstos.  
Finalitat. Base de dades per al registre i la gestió dels concerts subscrits en matèria de servicis socials especialitzats en l'àmbit territorial de la Comunitat Valenciana.  
Usos. El fitxer Registre de concerts de servicis socials especialitzats es constituïx com l'instrument per al suport i referència de l'exercici de les competències de la Generalitat en matèria de servicis socials especialitzats, i també per a la seua adequada ordenació.  
b) Persones o col·lectius sobre els quals es pretenga obtindre dades de caràcter personal o que resulten obligats a subministrar-les.  
Persones físiques o jurídiques, de caràcter públic o privat, titulars de centres d'atenció especialitzada inclosos en l'àmbit competencial de l'administració de la Generalitat.  
c) Procediment de recollida de dades.  
A través de la documentació aportada per les persones interessades a l'efecte de subscriure concerts en matèria de servicis socials especialitzats.  
d) Estructura bàsica del fitxer i descripció dels tipus de dades que s'hi inclouen.  
Dades identificatives:  
- Nom i cognoms o, si és el cas, raó social.  
- DNI o NIF.  
- Domicili del centre objecte de concert (municipi, codi postal, nom de la via pública i número).  
- Domicili del titular del centre objecte de concert (municipi, codi postal, nom de la via pública i número).  
- Data d'aprovació i formalització del concert.  
- Objecte del concert.  
- Renovacions i modificacions.  
- Incompliments i els seus efectes.  
- Extinció i les seues causes.  
e) Cessions de dades de caràcter personal i, si és el cas, transferències de dades que es prevegen a països tercers.  
No es preveuen cessions de dades de caràcter personal.  
f) Òrgans de l'administració responsables del fitxer.  
Responsable del fitxer: Direcció General de Persones amb Discapacitat i Promoció de l'Autonomia Personal.  
Adreça: carrer de Colom, número 80. 46058 València.  
CIF: M-1214827-P  
Òrgan encarregat del tractament del fitxer: Àrea de Discapacitat i Promoció de l'Autonomia Personal.  
g) Servicis o unitats davant els quals pogueren exercir-se els drets d'accés, rectificació, cancel·lació i oposició.  
Els mateixos òrgans assenyalats en l'apartat anterior.  
h) Mesures de seguretat amb identificació del nivell bàsic, mitjà o alt exigible.  
Mesures de seguretat de nivell bàsic.


Còpia Permalink ELI